भारत दी कूटनीतिक कोशशें दी अमरीका ने ना छड़ी सराह्‌ना कीती बल्के उन्नै पाकिस्तान उपर ओह्‌दी जिमीं उप्पर फैल दे आतंकवाद दा खात्मा करने लेई दबाव बी पाया। उन्नै अफगानिस्तान दी सीमा कन्नै लगदे कबायली लाह्‌कें इच बने दे आतंकवादी ठिकानें उप्पर अपने ड्रोन जंगी ज्हाजें कन्नै हमले होर मते तेज करियै एह् जतलाई दित्ता जे आतंकवाद खलाफ कीती जाने आह्‌ली कारवाई इच ओह् सब्भनें शा अग्गै ऐ। अमरीका दे भारी दबाव करी आखरकार पाकिस्तान आतंकवादियें खलाफ कारवाई करने गी मजबूर ते होई गेआ ब इस कारवाई परैंत आतंकवादी बौखलाई गेदे न ते उनें पाकिस्तान सरकार गी इस्लामाबाद उप्पर हमला करने दी धमकी देई दित्ती।